laion/Wikipedia-Exotic huggingface dataset:
דוד חיים - ההצגה

דוד חיים - ההצגה הוא סרט טלוויזיוני והדי וי די השלישי של דוד חיים. דוד חיים, בובו, פנצ'ר, פופיק וכל החברים על במה אחת בהצגה קסומה ומופלאה. חיים אוסדון - דוד חיים ליאור דטאוקר - בובו ליאור פאוקר - פנצ'ר דרור טייכנר - פופיק שיר פתיחה בוקר טוב פנצ'ר ופופיק בסופר של דוד חיים נחום הארנב כפר הבובואים יופי של צלילים אחיות תאומות בובו סבבי בבי כל החיות מיוחדות היום יש לי יום הולדת ההצגה ביוטיוב
טייטוס אוניל

תדיאוס מייקל בולארד סניור (באנגלית: .Thaddeus Michael Bullard Sr; נולד ב-29 באפריל 1977) הידוע יותר בשם הבמה שלו, טייטוס אוניל הוא מתאבק אמריקאי, המופיע בארגון ההיאבקות WWE, בתוכנית הדגל Raw. בולארד שיחק פוטבול מכללות עבור אוניברסיטת פלורידה ולאחר מכן שיחק בליגת ה-AFL. הקריירה שלו כמתאבק מקצועי החלה בעונה השנייה של התוכנית NXT, כשהוא גם השתתף בעונה החמישית שלה. אוניל הוא פעם אחת אלוף הזוגות של ה-WWE כחלק מהפריים טיים פליירס עם דארן יאנג ופעם אחת והאלוף הראשון שהחזיק באליפות 24/7 של ה-WWE. בולארד השיג מלגה אתלטית כדי ללמוד באוניברסיטת פלורידה, שבגיינסוויל, פלורידה, ואף שיחק עבור קבוצת הפוטבול המקומית משנת 1997 עד לשנת 2000. לאחר תקופת הקולג', בולארד שיחק בליגת ה-AFL משנת 2003 עד לשנת 2007 במספר קבוצות כמו יוטה בלייז, טמפה ביי סטורם, לאס וגאס גלדיאטורס וקרולינה קוברס. לבולארד יש שני ילדים, האחד בשם תדיאוס ג'וניור והאחר בשם טייטוס. הישגים בארגון ההיאבקות Florida Championship Wrestling - FCW אליפות הזוגות של FCW (פעם אחת) - עם דמיאן סנדאו הישגים במגזין ההיאבקות Pro Wrestling Illustrated - PWI PWI דירג אותו במקום ה-82 מתוך 500 המתאבקים הטובים ביותר לשנת 2013 הישגים במגזין רולינג סטון המתאבק שהכי מגיע לו פוש (2015) - כחלק מהפריים טיים פליירס הישגים בארגון ההיאבקות World Wrestling Entertainment - WWE אליפות הזוגות של ה-WWE (פעם אחת) - עם דארן יאנג אליפות 24/7 של ה-WWE (פעם אחת, האלוף הראשון) פרסי סוף השנה של WWE (פעם אחת) הרגע המצחיק של השנה (2018) - המעידה במהלך קרב הרויאל ראמבל בן 50 המשתתפים באירוע הרויאל ראמבל הגדול ביותר חבר היכל התהילה (2020) - פרס הלוחם הישגים במגזין ההיאבקות Wrestling Observer Newsletter - WON הפיוד הגרוע של השנה (2016) - נגד דארן יאנג מדיה וקבצים בנושא טייטוס אוניל בוויקישיתוף טייטוס אוניל, ברשת החברתית פייסבוק טייטוס אוניל, ברשת החברתית אקס (טוויטר) טייטוס אוניל, באתר WWE.com להיאבקות מקצועית טייטוס אוניל, באתר Online World of Wrestling טייטוס אוניל, במסד הנתונים הקולנועיים IMDb (באנגלית)
עידן אלבר

עידן אלבר (נולד ב-25 בינואר 2000) הוא כדורסלן ישראלי, המשחק בעמדת הגארד בקבוצת מכבי עירוני רמת גן מהליגה הלאומית. אלבר גדל בתל אביב שם שיחק מגיל קט-סל ועד לנוער בקבוצת הכדורסל מכבי תל אביב. הוא בוגר בית הספר תיכון חדש. בגיל נערים ונוער שיחק במכבי תל אביב. עם קבוצת הנערים של המועדון זכה בגביע לנערים לעונות 2015/16 בתום ניצחון על הפועל חולון. בעונת 2016/17 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול מכבי ראשון לציון. במשחק הגביע, אלבר נבחר ל-MVP של המשחק עם 16 נקודות ו-9 ריבאונדים. בעונת 2017/2018 זכה עם קבוצתו באליפות המדינה לאחר שניצחו בסדרת הגמר את היריבה העירונית, הפועל תל אביב. באותה שנה הקבוצה הפסידה במשחק גמר הגביע לקבוצת עמק יזרעאל. בתיכון, אלבר שיחק בנבחרת בית הספר תיכון חדש אותה הוביל לזכייה בליגת התיכונים ב-2016/17 כשהוא רק בכיתה י"א, אחרי שקלע 21 נקודות בגמר נגד תיכון שרת נתניה ונבחר ל-MVP. עונתו הראשונה בקבוצת בוגרים הייתה בעונת 2018/19 בליגה הלאומית בקבוצת הפועל כפר סבא. בעונת 2019/20 עבר לשחק בקבוצת עירוני נס ציונה. באוגוסט 2020 חתם אלבר לעונה אחת במכבי תל אביב. בתחילת עונת 2021 עבר אלבר בהשאלה להפועל חולון. במרץ 2022 עבר להפועל באר שבע. ב-17 באוגוסט 2022 עבר אלבר למכבי עירוני רמת גן מהליגה הלאומית אלבר, שיחק בכל הנבחרות הצעירות של ישראל. בשנת 2016 שיחק אלבר באליפות אירופה לנבחרות עד גיל 16 בטורניר שנערך בסופיה. הנבחרת סימה במקום השני והעפילה חזרה לדרג א'. אלבר קלע בטורניר 16 נקודות בממוצע למשחק ונבחר לחמשיית הטורניר. ב-2017 היה חלק מסגל נבחרת הנוער אולם החמיץ עקב פציעה את אליפות אירופה דרג ב' לנבחרות עד גיל 18. בשנת 2018 השתתף עם נבחרת הנוער באליפות אירופה דרג ב' עד גיל 18 שנערכה בבסקופיה מקדוניה. בטורניר קלע אלבר 10 נקודות בממוצע למשחק. בחודש יולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל. הפועל חולון אליפויות (1): 2021/2022 פרופיל, באתר eurobasket פרופיל, באתר פיב"א פרופיל, באתר היורוליג פרופיל השחקן באתר איגוד הכדורסל בישראל פרופיל השחקן באתר מנהלת ליגת העל בכדורסל עמרי מנהיים, ‏כוכב נבחרת הנוער, עידן אלבר, הושאל לכפ"ס, באתר ערוץ הספורט, 24 ביולי 2018 אילון סלוס, גמר גביע המדינה לנוער ע”ש יגאל דר: הפועל עמק יזרעאל גברה על מכבי ת”א 83–93 וזכתה בגביע, באתר איגוד הכדורסל, ‏25 במרץ, 2018 כוכב נבחרת הנוער, עידן אלבר, הושאל לכפ"ס, באתר sport5, ‏24 ביולי, 2018 אור שקדי‏, עידן אלבר חתם לעונה במכבי תל אביב: "חלום שמתגשם", באתר וואלה, 20 באוגוסט 2020 רשמי: עידן אלבר חתם במכבי רמת גן, באתר ערוץ הספורט, 17 באוגוסט 2022 נבחרת הנוער מוכנה לאליפות אירופה. אלבר יעדר, באתר איגוד הכדורסל, ‏24 ביולי, 2017
חברת הפחם

החברה הלאומית לאספקת פחם בע"מ המוכרת בשם המקוצר "חברת הפחם" היא חברה ממשלתית ישראלית העוסקת ברכש פחם ושינועו מרחבי העולם אל תחנות הכוח של חברת החשמל בישראל. בשנת 1980 הקימה מדינת ישראל את חברת הפחם כחברה ממשלתית. בשנת 1981 החברה החלה את פעילותה. בשנת 1984 החברה ביצעה לראשונה עסקה למכירת פחם למפעל תעשייתי. בשנת 1989 נחנך מסוף הפחם באשדוד, נסגר בשנת 2000, ופריקת הפחם הועברה לנמל באשקלון. בשנת 2003 חברת החשמל רכשה ממדינת ישראל את כל מניות חברת הפחם. נכון לשנת 2020 יושב ראש דירקטוריון החברה הוא עופר בלוך, ומנכ"ל החברה הוא משה בורנשטיין. התרבות האוכלוסייה והתפתחות החברות התעשייתיות בישראל אשר חייבו את הגדלת תצרוכת החשמל. תחליף זול ביחס למחירו היקר של הדלק הנוזלי, וצמצום רמת זיהום האוויר אשר הייתה כרוכה בשימוש בדלק נוזלי. סיבות ביטחוניות ופוליטיות, מכיוון שהדלק הנוזלי נתון ברובו בשליטת מדינות ערב. רכש פחם. ספנות ושינוע פחם דרך הים. מלוא מניות החברה (100%) מוחזקות על ידי חברת החשמל אשר נמצאת בשליטת מדינת ישראל. אתר האינטרנט הרשמי של חברת הפחם דוח כספי 2022 באתר רשות החברות הממשלתיות ליאור גוטמן, 28 עובדי החברה לפחם חלקו בונוס של 2.4 מיליון שקל, באתר כלכליסט, 30 באוגוסט 2016 עמיר בן־דוד, פחם שווה כסף, באתר "ידיעות אחרונות", 15 במרץ 2017 ערך זה הוא קצרמר בנושא חברות. אתם מוזמנים לתרום לוויקיפדיה ולהרחיב אותו.
סלאת אל-מגרב

סלאת אל-מגרב (בערבית: صلاة المغرب, תעתיק: צלאת אל-מע'רבּ) היא אחת מחמש תפילות החובה היומיות באסלאם. מפני שהיום באסלאם מתחיל משקיעת החמה, סלאת אל-מגרב היא באופן תאורטי התפילה הראשונה ביום, אך בפועל נהוג להחשיב אותה כתפילה הרביעית ביום. עבור הסונים, הזמן של תפילת אל-מגרב הוא משקיעת החמה, ועד לתחילת הלילה. לעומת זאת אצל השיעים, אשר מאפשרים לחבר את סלאת אל-מגרב ואת התפילה שאחריה, הזמן של סלאת אל-מגרב הוא משקיעת החמה ועד עלות השחר. מלבד חסידי האסכולה החנפית, רוב המוסלמים הסונים מחזיקים בדעה שבעת מסעות וזמנים קשים ניתן לחבר בין סלאת אל-מגרב לבין התפילה שאחריה, ולכן בעתות כאלו חלון הזמן של התפילה מתארך גם אצלם, כמו אצל השיעים, עד לעלות השחר. תפילות החובה היומיות הרשמיות של האסלאם כוללות מספר יחידות, אשר מכונות רכעאות. בסלאת אל-מגרב יש שלוש רכעאות, כשהשתיים הראשונות מביניהם נאמרות בקול על ידי האימאם, והשלישית נאמרת בשקט על ידי כל אחד מהמתפללים. יהודי ארצות האסלאם נהגו למדוד את זמן שקיעת החמה ואת זמני היום בהלכה, לפי זמן קריאת האד'אן של סלאת אל מגרב. מדיה וקבצים בנושא סלאת אל-מגרב בוויקישיתוף Quran Hour, quranhour.tumblr.com Enlightening Your Minds: Significance of Maghrib (Evening) prayer in Islam, East Coast Daily English (באנגלית) Ashiqan E Raza: Maghrib Prayer / Sunset Prayer, Ashiqan E Raza Powtoon.com | See What I Created with Powtoon - salah, Powtoon (באנגלית) timetables, afatrust.org.uk quizlet ראו למשל בדברי רבי יוסף חיים מבגדאד, שו"ת רב פעלים, חלק ד, אורח חיים סי' ה.
טיבט (1912–1951)

טיבט (בטיבטית: བོད, תרגום מילולי: בוד) או ממלכת טיבט הייתה בין השנים 1912–1951 מדינה ריבונית כמעט לגמרי אשר פעלה על פי החוקה של הבודהיזם הטיבטי תחת שלטונו של הדאלי לאמה ה-13 ואחר כך הדאלי לאמה ה-14. טיבט הפכה מדינה עצמאית והשתחררה משלטון סין עם נפילת השלטון של שושלת צ'ינג בתוך מהפכת שינהאי וסופחה מחדש מתוך כיבוש של צבא השחרור העממי. משטר הדלאי לאמה ה-13 הטיבטי היה משטר חסות של שושלת צ'ינג עד 1912, כאשר הממשלה הזמנית של הרפובליקה של סין החליפה את שושלת צ'ינג כממשלתה של סין, היא חתמה על הסכם עם ממשלת צ'ינג המתפרקת לפיו ירשה את כל שטחי השלטון הקיסרי לרפובליקה החדשה, והוענק לטיבט מעמד של "פרוטקטורט" עם רמות גבוהות של אוטונומיה כפי שהיה לפני כן תחת השלטון בשושלת צ'ינג. לפני תקופה זו, הרחיבו הבריטים את השפעתם מהודו השכנה לטיבט דרך חוזה להסה, אף כי טיבט לא סופחה רשמית לאימפריה הבריטית היא הייתה תחת השפעתה הישירה של האימפריה ושימשה כמדינת חסות שלה. עם זאת במקביל, כמה נציגים טיבטים חתמו על הסכם בין טיבט ומונגוליה שהכריזו על הכרה הדדית ועל עצמאותם מסין, אם כי ממשלת הרפובליקה של סין לא הכירה בלגיטימיות שלה. עם הרמה הגבוהה של האוטונומיה ו"הכרזת העצמאות" על ידי כמה נציגים טיבטים בתקופה זו, טיבט מתוארת על ידי תומכי העצמאות הטיבטית כ"מדינה עצמאית דה פקטו" לפי החוק הבינלאומי, למרות שמעולם לא קיבלה דה יורה הכרה בינלאומית במעמד משפטי עצמאי הנפרד מסין. בשנת 1931 ושוב בשנת 1946 שלחה ממשלת טיבט שליחים לאספה הלאומית הסינית כדי לדון במעמדה של טיבט אך הם חזרו בידיים ריקות. לפני מותו הביע דלאי לאמה תחזיות שחורות לארצו "בגלל מעשי בגידה מבפנים ומבחוץ" וחזה כי ללא הגנה משמעותית הארץ תאבד את עצמאותה. לאחר מותו של דלאי לאמה ה-13 בשנת 1933, ממשלת הגואומינדנג בסין שלחה ללהסה משלחת תנחומים כדי להתחיל במשא ומתן על מעמדה של טיבט. היא הורשתה לפתוח משרד ולהישאר שם, אף שלא הושגה הסכמה. ב-1948 הסתימה מלחמת האזרחים הסינית בניצחון כוחות המפלגה הקומוניסטית הסינית. ב-1950 פלש צבא סין לטיבט וממשלת בייג'ינג סיפחה את טיבט. "הסכם שבע עשרה הנקודות" שנחתם באותה שנה בין הסינים לטיבטים, אישר את הריבונות הסינית על טיבט, ועם זאת הבטיח לטיבט מידה מסוימת של אוטונומיה. הדלאי לאמה ה-14 נמלט מטיבט והתנער מהסכם שבע עשרה הנקודות.
רחוב מסדה

רחוב מסדה הוא רחוב חד-סטרי בשכונת הדר הכרמל בחיפה, המחבר בין רחוב בלפור לשדרות הציונות, דרך רחוב טבריה הממשיך אותו. הרחוב מחבר גם רחובות משניים ומדרגות: מדרגות העמק, רחוב שמואל, מדרגות צפת, רחוב השלום, מדרגות כורש. הרחוב מאופיין באוכלוסייה יהודית וערבית כאחד, ומאז מתחילת העשור הראשון של המאה ה-21 היגרו אליו צעירים בתהליך הצערת האוכלוסייה בשכונה. רחוב מסדה הוא רחוב מגורים ומסחר, ובו חנויות, בתי קפה ומבנים נוספים. שמו של הרחוב הוא על שמה הלועזי של מצדה והוא ניתן לו בשנת 1941. רחוב מסדה מוכר גם בכינויו "מסדה שטראסה" (בגרמנית: Masada Straße), עוד מימי התגוררות היקים בשכונה. בית ספר חוגים, נוסד בשנת 1934 על ידי יאיר ואלן כ"ץ. ומשכנו הראשון היה במרפסת ביתה של האמנית רות קופל, מסדה מס' 17 בית הקהילות - לגאווה וסובלנות (רח' מסדה 6) - המרכז הקהילתי העירוני הראשון בחיפה לקהילה הגאה שמספק שרותי תמיכה, העצמה והנגשה לציבור הגאה ובני משפחותיהם בעיר. גן קסל או גן נתן (רח' מסדה 6) - גן הממוקם בין רחוב מסדה לרחוב בן יהודה. מבנה בית הספר בסמ"ת (רח' מסדה 8–10) - בעבר היה בית ספר שש-שנתי (חטיבת ביניים ותיכון) וכיום משמש כמרכז מחוננים ומצטיינים יהודים וערבים, המיועד לתלמידים בכיתות ג'-ט', אשר אותרו כמחוננים ואינם מעוניינים ללמוד במסגרת כיתות המחוננים בעיר, וכן לתלמידים בעלי יכולות גבוהות מאוד. "המקום לתרבות יהודית" ובית הכנסת "עדת ישורון" (רח' מסדה 12) - היה בית כנסת שנעזב ממתפלליו והועבר לידי "גרעין הדר", גרעין תורני שנוסד על ידי 10 משפחות צעירות שהגיעו לשכונת הדר בשנת 2009. תחנת "מסדה" של הכרמלית (רח' מסדה 29). מדיה וקבצים בנושא רחוב מסדה בוויקישיתוף עומר כרמון, "לא יודעות מתי ואם נחזור": סיפור גסיסתו של הרחוב שהיה סמל לשמחת חיים, באתר TheMarker‏, 19 בפברואר 2021 יעל דראל וויטלי דובוב-דותן מאתר מדלן‏, מחזירים את ההדר לשכונה: הכירו את הדר הכרמל, באתר וואלה, 18 ביולי 2016 מסדה | مَساده | Masada, באתר מדריך רחובות חיפה בית ספר חוגים בית לקהילה הלהט"בית החיפאית, באתר חיפהחיפה נחנך בית הקהילות – המרכז הקהילתי בחיפה לקהילה הגאה, באתר WDG, ‏6 בפברואר 2017 שדרוג גן קאסל יצא לדרך, באתר חיפהחיפה, ‏1 בינואר 2018 מיכל ירון, סוף דבר: מבנה בית הספר בסמ”ת ברחוב מסדה בחיפה יהפוך למרכז למחוננים, באתר חי פה, ‏2 בינואר 2018 גרעין הדר להדר חיפה, באתר פייסבוק, ‏30 בדצמבר 2014 גרעין הדר חיפה - בואו להיות חלק, באתר פייסבוק, ‏21 במרץ 2018
גביע פסל זייד

גביע פסל זייד או גביע זייד (אליפות המשקים בכדורעף) היה טורניר גביע שנתי שנערך בין השנים 1942–1969, בו השתתפו קבוצות מקיבוצי ההתיישבות העובדת. משחקי הגמר נערכו במסגרת של שני ימי משחקים בהם מתחילים משלב שמינית גמר ובמשך השנים זה השתנה למשחקי חצי גמר. הטורניר החל להתקיים בשנת 1942 כמפעל לנצחתו של השומר אלכסנדר זייד. הטורניר התקיים בכל קיץ, ביום שבת בסמוך ליום השנה למותו של זייד. קבוצות מקיבוצים בכל הארץ היו נרשמות למשחקי מוקדמות על הזכות להיכנס לטורניר שהיה מתחיל משלב שמינית הגמר. המשחקים המוקדמים היו נערכים במגרשים שונים ומשחקי שמינית הגמר ואילך נערכו במגרש אחד. בשנתיים הראשונות התקיים הטורניר בקיבוץ גבעות זייד. ובשנה השלישית במוסד משמר העמק. החל משנת 1957 הטורניר הוגדל למשחקי מוקדמות מחולק לאזורים וכלל גם קבוצות של מושבים ויישובי עולים. בשנת 1959 נדחה הטורניר, עקב התפרצות מחלת הפה והטלפיים. הקבוצה הזוכה הייתה מקבלת את הפסל המוקטן מידי אלמנתו של זייד ציפורה זייד. הגביע הוא יצירתו של הפסל דוד פולוס. כשנה לאחר מותה של ציפורה זייד, הטורניר חדל מלהתקיים. פרק זה לוקה בחסר. אנא תרמו לוויקיפדיה והשלימו אותו. א=תחרות חוזרת לאחר ביטול זכיית הפועל בית זרע על ידי וועדת הכדורעף במרכז הפועל, עקב ארגון לקוי תוצאות משחקי פסל זייד, פרויקט תיעוד ענף הכדורעף פסל זייד - בידיים נאמנות, על המשמר, 9 בדצמבר 1958 פסלו של אלכסנדר זייד חזר לעין-שמר, דבר, 14 בדצמבר 1958 אזכרה לאלכסנדר זייד, דבר 28 ביוני 1942 בעקבות גביע זייד, על המשמר 11 ביולי 1944 פסל זייד בכדורעף, דבר 10 בינואר 1958 מפעל פסל זייד נדחה, על המשמר 11 בדצמבר 1959 ציפורה זייד - למנוחות, על המשמר 27 בפברואר 1968 פסל זייד - לקריית ענבים, דבר 5 בספטמבר 1947 פסל זייד בכדורעף ל"הפועל" בית-זרע, דבר 27 בנובמבר 1955 פסל זייד להפועל עין שמר, דבר 11 במרץ 1956
יחסי טורקיה – קוריאה הצפונית

יחסי טורקיה–קוריאה הצפונית הם היחסים בין הרפובליקה הדמוקרטית של צפון קוריאה ובין הרפובליקה הטורקית. בשנת 1950 נשלחו בפיקוד האו"ם כ-15,000 חיילים טורקים להשתתף במלחמת קוריאה על מנת למנוע את המשך המלחמה. מ-1950 ועד 1953 נלחמו יותר מ-5000 חיילים טורקים בתחום צפון קוריאה, אך מכשנגמרה המלחמה ועד שנת 2018 לא התקיים אף ניסיון להחזיר את גופות הנספים לטורקיה. היחסים שבין המדינות, יהיו אשר יהיו, התחילו רק בשנת 2001. עד אז, הרפובליקה של טורקיה לא הכירה רשמית בצפון קוריאה כמדינה עצמאית, והצהירה כי דרום קוריאה היא הנציגה היחידה של חצי האי הקוריאני. בשנת 2001 יחסי שתי המדינות התחממו מעט, כשבפגישה של נציגי שתי המדינות בבייג'ינג, סין, הצהירה ממשת טורקיה על הכרה רשמית בקוריאה הצפונית כמדינה עצמאית. ב־27 ביוני אותה שנה יצאה הודעה רשמית מפי שלטונות שתי המדינות על הכרה הדדית ושיתוף פעולה ברמה השגרירותית. שנת 2002 הוקמו שגרירויות רשמיות למדינות, אך לא במדינות עצמן - שגרירות טורקיה בצפון קוריאה ממוקמת כיום בסיאול, בירת דרום קוריאה, לצד שגרירות טורקיה בקוריאה הדרומית. מנגד, שגרירות צפון קוריאה בטורקיה ממוקמת בסופיה, בירת בולגריה, מדינה שכנה לטורקיה. רק בעשור השני של המאה ה-21 החלו שיתופי פעולה רציניים בין המדינות, בעיקר מצד טורקיה. מאז שנת 2010 ועד שנת 2015 שלחה טורקיה מספר רב של חבילות סיוע הכוללות כסף, מזון, מכשירי חשמל וסיוע הומניטרי נוסף לצפון קוריאה, כל פעם לאחר משבר כללכלי נוסף במדינה. לעומת זאת, טורקיה לא מתואמת עם צפון קוריאה מבחינה צבאית - טורקיה תומכת באו"ם בסנקציות על קוריאה הצפונית על מנת למנוע הפצה נרחבת של נשק להשמדה המונית במדינה. ב-16 ביוני 2018 החל משא ומתן בין טורקיה לצפון קוריאה על מנת להחזיר את שרידי גופותיהם של 500 חיילים טורקים שמתו במלחמת קוריאה לקבורה בטורקיה. שגריר טורקיה בצפון קוריאה, ארסין ארצ'ין, מסר לעיתון הטורקי Habertürk כי החלו שיחות מאנקרה לפיוגיאנג בנושא החזרת השרידים, לאחר ועידת הפסגה בין דונלד טראמפ לקים ג'ונג-און בסינגפור. בנוסף, ארצ'ין דיווח כי יחל משנת 2019 פרויקט רב שלבי בו טורקיה תספק דגימות DNA של קרובי משפחה של הנספים לצפון קוריאה לצורך סיוע בזיהוי 487 חיילים שמשוער כי נהרגו בשטח DPRK (שטח גדול בדרום המדינה) במהלך השנים 1950-1953. אמנם, הפרויקט מעולם לא יצא לפועל. Turkey, N. Korea begin negotiations over Turkish soldier remains | NK News, NK News - North Korea News, ‏2018-06-26 (באנגלית) From Rep. of Turkey Ministry of Foreign Affairs, Republic of Turkey Ministry of Foreign Affairs
אולימפיאדת הביולוגיה הבין-לאומית

אולימפיאדת הביולוגיה הבין-לאומית (באנגלית: The International Biology Olympiad, בראשי תיבות: IBO) היא תחרות בינלאומית בביולוגיה לתלמידי תיכון, הנערכת מדי שנה מאז 1990. התחרות מאתגרת ומעוררת את התלמידים הטובים ביותר בכל מדינה להרחיב את כישוריהם ולקדם את הקריירה העתידית שלהם כמדענים. מטרות האולימפיאדה: להעריך את הסקרנות ולהעצים ביולוגים צעירים לפתח את התעניינותם במדעי החיים. לעצב רשת בינלאומית של כישרונות ביולוגיה ומנהיגי מדעי החיים העתידיים. לזהות תלמידים מוכשרים מאוד לביולוגיה ולעודד את כישרונם עוד יותר. לעודד דיאלוג חוצה תרבויות על ידי קירוב תלמידים לביולוגיה מרחבי העולם. לקבוע סטנדרטים חדשים בחינוך והערכה של תלמידים מוכשרים מאוד לביולוגיה. תהליך בחירת התלמידים המצטיינים שונה מעט בכל מדינה חברה. ככלל התלמידים מתאימים את עצמם בכך שהם מצליחים במספר סבבי תחרות ארציים קשים יותר ברצף. ועדת ההיגוי היא הגוף המנהל של אולימפיאדת הביולוגיה הבינלאומית. הוועדה קובעת את הכללים, מייצגת את התאגדות חברי האולימפיאדה באופן חוקי ומנהלת את העניינים היומיומיים. חברי ועדת ההיגוי ממחישים את המגוון של תחרות עולמית זו. המדינות החברות הן המדינות המשתתפות באופן פעיל באולימפיאדה ושולחות תלמידים מתחרים מדי שנה. מספר המדינות החברות גדל במהלך השנים: מ-6 מדינות בשנת 1990 ל-76 מדינות בשנת 2020. ישראל הצטרפה כמדינה חברה בשנת 2022. חברים מועמדים בהמתנה נמצאים בתהליך הכרה כחברים וצפויים להביא מתחרים באולימפיאדות הקרובות. חברים מועמדים בהמתנה: איחוד האמירויות הערביות, גאנה וערב הסעודית. החל משנת 1998 האולימפיאדה הארצית לביולוגיה בישראל מתקיימת מדי שנה באוניברסיטת בר-אילן. התחרות, לתלמידי תיכון מצטיינים בביולוגיה, מהווה מנוף לקידום לימודי הביולגיה ברמת בית הספר וברמה הארצית. החל משנת 2022 האולימפיאדה הארצית לביולוגיה המכשירה לאולימפיאדה הבינלאומית התמסדה בארץ ונלקחה תחת חסות אוניברסיטת תל אביב. זו השנה הראשונה בה תשתתף ישראל באולימפיאדה הבינלאומית. להלן רשימת המדינות והערים המארחות את התחרויות: הערה: עקב מגפת הקורונה, התחרות נערכה אונליין. אולימפיאדת הכימיה הבינלאומית האולימפיאדה הבינלאומית במדעי המחשב אולימפיאדת המתמטיקה הבינלאומית אולימפיאדת הפיזיקה הבינלאומית אולימפיאדת המדע הבינלאומית לנוער נבחרות ישראל במדעים מדיה וקבצים בנושא אולימפיאדת הביולוגיה הבין-לאומית בוויקישיתוף אתר האינטרנט הרשמי של אולימפיאדת הביולוגיה הבין-לאומית (באנגלית) אתר הפיקוח על הוראת הביולוגיה במשרד החינוך - אולימפיאדה IBO, Countries, Our Mission & Goals. IBO, Countries, Members & pending members. IMU, Membership, Member Countries. IBO, The contest, Future IBOs.
המכון הלאומי לאלרגיה ומחלות מידבקות (ארצות הברית)

המכון הלאומי לאלרגיה ומחלות מידבקות (באנגלית: National Institute of Allergy and Infectious Diseases או בראשי תיבות: NIAID) הוא סוכנות של מחלקת הבריאות ושירותי האנוש בממשלת ארצות הברית והסוכנות הממשלתית העיקרית האחראית למחקר ביו-רפואי. המכון הוא אחד מ-27 מכונים המרכיבים את המכונים הלאומיים לבריאות של ארצות הברית. מטרות המחקר של מכון זה כוללות את ההבנה, הטיפול והמניעה של מחלות מידבקות, מחלות אלרגיות וחיסוניות. המכון נוסד בשנת 1948. המכון מממן את פרויקט מיפוי הגנום של וירוסי השפעת לצורך שיפור הידע להתמודדות עם המחלה. המכון פועל תוך שיתוף פעולה עם גופים אקדמיים לא ממשלתיים, קרנות מחקר, וגופים פרטיים. המכון נוטל חלק משמעותי בטיפול במגפת הקורונה ובסיוע לגופים העוסקים במחקר ומציאת תרופה וחיסון לקורונה. בראשות המכון עומד משנת 1984 פרופ' אנתוני פאוצ'י. מעבדות המכון נמצאות במרילנד והמילטון, מונטנה. המכונים הלאומיים לבריאות מחלקת הבריאות ושירותי האנוש של ארצות הברית התפרצות נגיף הקורונה בארצות הברית אנתוני פאוצ'י מדיה וקבצים בנושא המכון הלאומי לאלרגיה ומחלות מידבקות בוויקישיתוף אתר האינטרנט הרשמי של המכון הלאומי לאלרגיה ומחלות מידבקות (באנגלית) המכון הלאומי לאלרגיה ומחלות מידבקות, ברשת החברתית פייסבוק המכון הלאומי לאלרגיה ומחלות מידבקות, ברשת החברתית אקס (טוויטר) המכון הלאומי לאלרגיה ומחלות מידבקות, ברשת החברתית אינסטגרם המכון הלאומי לאלרגיה ומחלות מידבקות, ברשת החברתית LinkedIn המכון הלאומי לאלרגיה ומחלות מידבקות, באתר פליקר המכון הלאומי לאלרגיה ומחלות מידבקות, באתר פינטרסט
יחסי טורקיה – קוריאה הדרומית

יחסי טורקיה–קוריאה הדרומית (בטורקית: Güney Kore-Türkiye ilişkileri, בקוריאנית: 대한민국-터키 관계) הם יחסי החוץ בין הרפובליקה הטורקית ובין הרפובליקה של קוריאה. לטורקיה יש שגרירות בסיאול, ואילו בדרום קוריאה יש שגרירות באנקרה וקונסוליה כללית באיסטנבול. שתי המדינות הן חברות ב-G20. קשר מוקדם ניתן לייחס לעת העתיקה, כאשר הגקטורקים תמכו בגוגוריאו העתיקה, ממלכה קוריאה, במהלך התרחבותם וסייעו להם גם נגד הכוחות הסיניים של טאנג. מכיוון שגם הגקטורקים וגם גוגוריאו אוימו על ידי שושלת טאנג, הם יצרו ברית פוליטית, כלכלית וצבאית. חיילים גקטורקים סייעו לגוגוריאו בקרבות רבים, כולל במלחמה נגד סילה, ממלכה קוריאנית אחרת ושושלת טאנג בסין; הברית הזו נמשכה גם לבלחה. המסחר והתכתבויות נשמרו גם באמצעות דרך המשי הקדומה לאחר שחלק משבטי אוע'וז העתיקים היגרו מערבה והתיישבו בארצות אנטוליה (כיום טורקיה). דרום קוריאה וטורקיה נהנו ממערכת יחסים ארוכת שנים שמאפיינת קשרים כלכליים, תרבותיים, דיפלומטיים חזקים ותיירותיים. יחסים אלה ניתן לייחס ברובם לעת היווצרותה של האומה הדרום קוריאנית, כאשר טורקיה, כלומר הבריגדה הטורקית, תמכה בדרום קוריאנים כנגד כוחות צפון קוריאה וסין במלחמת קוריאה. מתוך 721 חיילים טורקים שנפלו בקרבות, 462 נקברו בבית הקברות של האומות המאוחדות לזכר הנופלים בפוסאן. בהתבסס על אותן מחוות הדדיות ומעשי ידידות קדומה, מערכת היחסים בין שתי המדינות מכונה לעיתים קרובות "אחווה קוריאנית-טורקית". בשנת 2013 התקשרו שתי המדינות בהסכם סחר חופשי. טנק אלטאי הוא טנק צבאי חדש של כוחות הצבא הטורקי, הנתמך על ידי יונדאי רוטם (אנ') הקוריאנית בתמיכה טכנית וסיוע. מדיה וקבצים בנושא יחסי טורקיה – קוריאה הדרומית בוויקישיתוף "Güney Kore Ankara Büyükelçiliği, Kore Konsolosluğu Ankara". www.korekonsoloslugu.com. נבדק ב-2019-10-04. Korea & Turkey Gyebaek (계백, 階伯) (d. 660) Tarihin En Şaşırtıcı Savaşı: Salsu Zaferi ve Türk-Kore Dostluğunun Temelleri Korean History in Maps Turkish-Korean brotherhood Second Forum of “Gokturk and Goguryeo Relations” in Seoul Turkish art shines light on ties with Korea Turkey and South Korea: Blood brothers for 60 years Turkey, Korea Blood Brothers http://www.invest.gov.tr/en-US/infocenter/news/Pages/020315-turkey-south-korea-expand-fta.aspx http://www.defenseindustrydaily.com/turkey-signs-deal-with-s-korea-for-altay-tank-project-05012/
צ'ארלס גרוב

צ'ארלס גרוב (באנגלית: Charles Grob) הוא פרופסור לפסיכיאטריה ומדעי ההתנהגות המשמש כמנהל מחלקת פסיכיאטריה לילדים ולנוער בבית החולים "Harbor–UCLA Medical Center" (אנ') בקליפורניה. לגרוב תארים מאוניברסיטת קולומביה, מאוברלין קולג' ומבית הספר לרפואה "SUNY Downstate Medical Center" (אנ'). תחומי המחקר של גרוב כוללים טיפול בהתקפי חרדה ובתוצאות שימוש בסמים. ה-FDA אישר את אחד מהמחקרים שלו, שחקר את ההשפעות הפסיכולוגיות והפיזיולוגיות של שימוש באיוואסקה וב-MDMA. את מחקרו הראשון ערך בקרב שבט סינקרטי בברזיל, שמשתמש בקביעות באיוואסקה. הוא חקר את הקשר בין השימוש בסם לבריאות הנפש. את מחקרו השני ערך בין השנים 2004 ל-2008 במרכז הרפואי הרבור באופן מפוקח, ובו חקר את השימוש בפסילוציבין בקרב חולי סרטן מתקדם ובקרב סובלים מחרדות קיומיות. בשנת 2002 ערך את הספר "Hallucinogens: A reader", הכולל טקסטים פסיכדליים ממגוון נושאים, כמו דעות של שמאניזם ומחקר על שימוש בפטריות הזייה. הספר כולל גם טקסטים של סופרים וחוקרים שעסקו בפסיכדליה, כמו טרנס מק'קנה, אלברט הופמן וראלף מצנר. בשנת 2020 הופיע בסרט הדוקומנטרי של נטפליקס "הזויים". "Charles S. Grob, M.D. – Harbor-UCLA Psychiatry". www.harboruclapsych.com (באנגלית אמריקאית). אורכב מ-המקור ב-2018-07-22. נבדק ב-2018-07-22. Walsh RedGrob CSed Higher Wisdom: Eminent Elders Explore the Continuing Impact of Psychedelics. Albany State University of New York2005; Grob CS The use of psilocybin in patients with advanced cancer and existential anxiety. Winkelman MJRoberts TBeds.Psychedelic Medicine: New Evidence for Hallucinogenic Substances as Treatment. Westport, CT Praeger2007;205- 216 "Charles Grob, MD - LA BioMed". "Charles S. Grob, M.D. – psychedelic researcher – Psychedelic Salon Podcasts". "The Hoasca Project". 28 במרץ 2013. {{cite web}}: (עזרה) "MAPS - Volume 5 Number 4 Summer 1995 - The Hoasca Project: Current Status". MilagrosL7 (12 במרץ 2011). "Dr. Charles Grob- Ayahuasca & Hallucinogens- Clinical studies- Past Present and Future" – via YouTube. {{cite web}}: (עזרה) Grob CS The use of psilocybin in patients with advanced cancer and existential anxiety. Winkelman MJRoberts TBeds.Psychedelic Medicine: New Evidence for Hallucinogenic Substances as Treatment. Westport, CT Praeger2007;205- 216. http://www.csam-asam.org/sites/default/files/pdf/misc/Grob_Article.pdf (אורכב 24.10.2016 בארכיון Wayback Machine) MAPS (24 ביולי 2013). "Psilocybin at the End of Life - Charles Grob" – via YouTube. {{cite web}}: (עזרה) PsypressUK (9 במרץ 2010). "Hallucinogens A Reader by Charles S. Grob (Ed)". {{cite web}}: (עזרה) Grob CSed Hallucinogens: A Reader. New York, NY Tarcher/Putnam2002; צ'ארלס גרוב, ברשת החברתית Goodreads